สหรัฐฯ ขยายเวลายกเว้นภาษีจีน หลังทั้งสองประเทศเดินหน้าเจรจาการค้า - FINNOMENA
สหรัฐฯกำลังพิจารณายกเว้นภาษีสินค้านำเข้าจากจีนบางส่วนเป็นวงเงิน 3.4 หมื่นล้านดอลลาร์สหรัฐฯ หลังทั้งสองประเทศยังอยู่ในขั้นตอนของการเจรจาเพื่อบรรลุข้อตกลงทางการค้า
29 ต.ค. 2562

สหรัฐฯกำลังพิจารณายกเว้นภาษีสินค้านำเข้าจากจีนบางส่วนเป็นวงเงิน 3.4 หมื่นล้านดอลลาร์สหรัฐฯ หลังทั้งสองประเทศยังอยู่ในขั้นตอนของการเจรจาเพื่อบรรลุข้อตกลงทางการค้า
สินค้าที่ได้รับการพิจารณาให้ยกเว้นภาษีในครั้งนี้ คือ สินค้าที่ได้รับการยกเว้นการเก็บภาษีในเดือนกรกฎาคมปี 2018 จำนวนมากถึงเกือบ 1,000 รายการ ซึ่งสินค้าทั้งหมดจะได้รับการยกเว้นจนถึงวันที่ 28 ธันวาคมนี้
ทั้งนี้ สหรัฐฯ และ จีน ใกล้ที่จะบรรลุข้อตกลงทางการค้าใน”ขั้นตอนแรก”แล้ว ซึ่งคาดว่าจะมีการลงนามกันในการประชุมกลุ่มความร่วมมือทางเศรษฐกิจเอเชีย-แปซิฟิก(เอเปค) ในเดือนพฤศจิกายนนี้ที่ประเทศชิลี
โดยข้อตกลงดังกล่าวจะรวมถึงการให้บริการด้านทรัพย์สินทางปัญญาและบริการทางการเงิน รวมถึงการที่จีนได้ตอบรับที่จะซื้อสินค้าเกษตรจากสหรัฐฯ เป็นมูลค่าสูงถึง 5 หมื่นล้านดอลลาร์สหรัฐฯ
ที่มา : https://www.cnbc.com/2019/10/28/us-considers-extending-tariff-exclusions-on-chinese-imports.html
แท็ก:
แชร์บทความ: